Publication: Magyar Közlöny
Issue: MK-2007-54 (Year: 2007, Number: 54)
Era: 2004-2010
Section: 
Paragraph Index: 899

5. CIKK Tervezés Az Albánia és a délkelet-európai régió igényeit szolgáló multimodális regionális közlekedési hálózat Albánia területén történő kiépítése – amely a fő közúti és vasúti útvonalakra, belvízi utakra, belvízi kikötőkre, kikötőkre, repülőterekre és a hálózat más lényeges elemeire terjed ki – a Közösségnek és Albániának különösen érdekében áll. Ezt a hálózatot a délkelet-európai alapvető közlekedési infrastruktúra hálózat fejlesztéséről szóló egyetértési nyilatkozat határozza meg, amelyet az Európai Bizottság és a régió miniszterei 2004 júniusában írtak alá. A hálózat kialakítását és a prioritások kiválasztását az egyes aláírók képviselőiből álló irányítóbizottság végzi el.

Source: https://magyarkozlony.hu/hivatalos-lapok/5f2a0cd161bd35695edd8328e4e86aaae19885b6/dokumentumok/67a14eeb576c5d76195a97127917ae00aaca6117/letoltes